

**19” rack switche til kontrol- og datacentre**

Phoenix Contact tilbyder nu nye robuste managed switche til anvendelse i 19” racks til kontrol- og datacentre. Tidligere blev disse systemer ofte anvendt i enheder designet til kontormiljøer, hvilket begrænsede deres anvendelse i industrielle applikationer.

De nye switche har alle fordele fra industriel Ethernet i et egnet 19” rack format. De er designet til ekstreme elektromekaniske og klimatiske betingelser og fuldt kompatible med IEC 61850-3 og IEEE 1613 krav til implementering i energisystemer. Switchene køles uden ventilator og kan tåle temperaturer fra -40 oC til +70 oC. Det sikrer konstant rådighed, selv når varmesystemet eller air condition fejler. Redundante strømforsyninger tilbyder yderligere systemstabilitet og muliggør vedligeholdelse og udskiftning under drift. Trods hele 28 Ethernet porte fylder enhederne kun en rack-enhed i styretavlen. Afhængigt af krav fås switchene med kobber eller fiberoptiske porte.

Udover managed switche har Phoenix Contact et bredt program af infrastrukturkomponenter til 19” racks i kontrol- og datacentre, f.eks. løsninger til struktreret kabling, netværkssikkerhed, strømforsyninger og overbeskyttelse. Med anvendelse af en særlig adapter kan kompakte industrielle enheder designet til DIN-skinne montering nemt anvendes i 19” racks.

For yderligere information kontakt Product Manager Per Andersen, pandersen@phoenixcontact.dk.